నాగిందాస్ సంఘవి

నాగిందాస్ సంఘవి (1920 మార్చి 10 - 2020 జూలై 12), ఒక భారతీయ రాజకీయ ప్రొఫెసర్, రచయిత, ఆంగ్లం, హిందీ, గుజరాతీ భాషలలో రాసిన కాలమిస్ట్. ఆయన 2019లో భారతదేశపు నాల్గవ అత్యున్నత పౌర పురస్కారం పద్మశ్రీ అందుకున్నాడు.

 జీవితచరిత్ర 
ఆయన నాగిన్ బాపాగా ప్రసిద్ధి చెందాడు. ఆయన భావ్‌నగర్ లో జన్మించి, అక్కడే విద్యను అభ్యసించాడు. విద్యను పూర్తి చేసిన తరువాత నెలవారీ 30 రూపాయల జీతంతో ఒక ప్రకటనల కంపెనీలో టైపిస్ట్ గా తన వృత్తిని ప్రారంభించాడు. మరికొన్ని ఉద్యోగాల తరువాత ఆయన విద్య వైపు మొగ్గు చూపాడు. ఆయన తన బోధనా వృత్తిని అంధేరిలోని భవన్స్ కళాశాలలో ప్రారంభించాడు. ఆ తరువాత, ఆయన మహిమ్ లోని రూపారెల్ కళాశాల, విలే పార్లే లోని మిథిబాయి కళాశాల లలో రాజకీయ శాస్త్రం, చరిత్ర బోధించడానికి వెళ్ళాడు. కళాశాలలో బోధిస్తున్నప్పుడు ఆయన వార్తాపత్రికలో రాయడం ప్రారంభించాడు. పదవీ విరమణ తరువాత ఆయన 7 వందల రూపాయల పెన్షన్ పొందేవాడు, అది జీవించడానికి సరిపోలేదు, దీంతో ఆయన రాయడం కొనసాగించాడు.
 ఎంపిక చేసిన పనులు 
ఆయన గుజరాతీ, ఆంగ్ల భాషలలో మొత్తం 29 పుస్తకాలు రాసాడు. ఆయన గుజరాతీ పత్రిక చిత్రలేఖలో రాజకీయ వ్యాసాలు వ్రాసేవాడు.

 గుజరాత్ః ఎ పొలిటికల్ అనాలిసిస్ (1996), సెంటర్ ఫర్ సోషల్ స్టడీస్
 గాంధీః ది అగోనీ ఆఫ్ అరైవల్-ది సౌత్ ఆఫ్రికా ఇయర్స్ (2006) 
 గుజరాత్ ఎట్ క్రాస్ రోడ్స్ (2010), భారతీయ విద్యాభవన్
 ఎ బ్రీఫ్ హిస్టరీ ఆఫ్ యోగా (2012), కిన్నార్డ్ పబ్లిషింగ్
 మహమానవ్ శ్రీకృష్ణ (2012), ఆర్. ఆర్. సేథ్ & సన్స్
 నరేంద్ర మోడీ (2017), నవభారత్
 గీతా విమర్షా (2017), డైమండ్ బుక్స్
 సర్దార్ పటేల్-ఏక్ సమర్పిత్ జీవన్ (2017), నవజీవన్ ట్రస్ట్
 ఓషో: విద్రోహ్ అనే వివాహోని ఆరోఆర్ (2021), కె బుక్స్ రాజ్‌కోట్

 అవార్డులు 
2019లో, సాహిత్య రంగంలో ఆయన చేసిన కృషికి గాను నాగిందాస్ సంఘవి భారతదేశపు నాల్గవ అత్యున్నత పౌర పురస్కారం పద్మశ్రీ 2019లో అందుకున్నాడు. ఆయన వాజు కోటక్ బంగారు పతకాన్ని కూడా అందుకున్నాడు.
 మూలాలు 

వర్గం:1920 జననాలు
వర్గం:2020 మరణాలు